Diari Oficial de la Generalitat Valenciana


Sumari del DOGV 6811, del 05-07-2012 (2012/6140)

Notificació de la sentència dictada en el juí verbal número 1519/2011.
----------------------------------------------------------------------

### Dades del document

Número de DOGV
:   6811

Data del DOGV
:   05-07-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/6140


Organisme emissor
:   Jutjat de Primera Instància Número 18 de València

Tipus de document
:   Edicte

Notificació de la sentència dictada en el juí verbal número 1519/2011. [2012/6140]  
'Juí verbal 001519/2011  
Demandant: Lindorff Holding Spain, SLU.  
Procurador: Miguel Ángel Díaz Panadero Sandoval.  
Demandat: Urbano Avellaneda Donoso.  
Edurne Zubia Zubimendi, secretària judicial del Jutjat de Primera Instància número 18 de València, faig saber:  
Que en el juí a què es fa referència al marge s'ha dictat la resolució que, literalment, és com es diu:  
«Sentència número 83/2012  
València, 18 d'abril de 2012  
María Cecilia Torregrosa Quesada, magistrada jutgessa del Jutjat de Primera Instància número 18 de València, he vist estes actuacions de juí ordinari número 1393/2011, seguides davant d'este Jutjat a instàncies de Banco Santander, SA, representat pel procurador senyor Díaz Panadero Sandoval i assistit per la lletrada senyora Fabra Gorrea, contra Urbano Avellaneda Donoso, en situació processal de rebel·lia, per tal de reclamar 5.918,82 euros, i sobre la base dels següents:  
[?]  
Vistos els articles esmentats i tots altres que hi són aplicables de manera de general i pertinent aplicació,  
Dispose  
Estime la demanda formulada per Banco Santander, SA, representat pel procurador senyor Díaz Panadero Sandoval, i condemne Urbano Avellaneda Donoso, en situació processal de rebel·lia, una vegada siga ferma esta sentència, a pagar al demandant la suma de 5.918,82 euros de principal, més els interessos convinguts o, si no hi ha un conveni, els legals de la suma esmentada des de la interpel·lació judicial, i el condemne a més a les costes del juí. Uniu un certificat d'esta sentència a les actuacions i incloeu l'original en el llibre de sentències.  
  
Contra esta sentència pot interposar-se un recurs d'apel·lació d'acord amb els articles 455 i següents de la Llei d'Enjudiciament Civil, que cal preparar en el termini de 20 dies, comptador des de la notificació de la sentència.  
De conformitat amb el que disposa la disposició addicional 15a de la Llei Orgànica del Poder Judicial, introduïda per la Llei Orgànica 1/2009, de 3 de novembre, per a admetre a tràmit el recurs d'apel·lació serà un requisit imprescindible haver consignat en l'entitat Banesto, i en el compte de depòsits i consignacions d'este Jutjat i procediment, la suma de cinquanta euros (50 €), fixant com a "Concepte" "Recurs 02 civil-apel·lació".  
Esta és la meua sentència que, jutjant en esta instància, pronuncie, mane i firme».  
Atés que es desconeix el domicili o residència actuals de la part demandada, Urbano Avellaneda Donoso, s'ha ordenat fixar este edicte al tauler d'anuncis d'este Jutjat, a fi que valga de notificació al demandat esmentat.  
  
València, 1 de juny de 2012.- La secretària judicial: Edurne Zubia Zubimendi.